หลังจากท่องราตรีเสร็จก็ออกมาหาอะไรกันทานกับเพื่อนก่อนจะแยกย้ายกันกลับ ก็เลยแวะมาร้านนี้ ร้านนี้อยู่ในซอยเอกมัย19ช่วงต้นๆซอย มีโต๊ะไม่มากเท่าไหร่ ลูกค้าส่วนใหญ่ก็จะเป็นนักท่องราตรีเพราะร้านปิดเกือบเช้าเลย เข้าร้านก็สั่งแบบเดียวกันหมดคือบะหมี่แห้งไข่ต้ม เพิ่มน้ำซุปแยกทุกคน แต่ขอบอกว่าน้ำซุปที่นี่ก็ขายนะ ไม่ได้ให้ฟรี รสชาติน้ำซุปก็เฉยๆเหมือนน้ำซุปทั่วๆไปไม่โดเด่นอะไร ส่วนรสชาติบะหมี่ก็ถือว่ารสชาติดีเลย บะหมี่ที่นี่เป็นบะหมี่ไข่ลวกได้เหนียวนุ่มดี ไม่เปื่อยจนเกินไป เครื่องก็ให้เยอะพอสมควร ถ้าทานแบบไม่ปรุงจะเค็มหน่อย ที่นี่ใส่ไข่ต้มมาให้ด้วยเป็นไข่ต้มที่เกือบจะยางมะตูมแต่ก็ไม่เละเหมือนไข่ลวก บริการที่นี่จะช้าถึงช้ามาก พนักงานก็ไม่ค่อยยิ้มเท่าไหร่ ราคาก็ไม่แพงเท่าไหร่พอรับได้

สรุป ราคาพอดี บริการช้า รสชาติดี